SETบ่ายแกว่งแคบ-จับตาเฟดพรุ่งนี้แนะสอย 5 หุ้นมีแนวโน้มเติบโตเด่น
ส่วนแนวโน้มการลงทุนในช่วงบ่ายนี้ตลาดฯอาจจะแกว่งแคบ โดยให้จับตาดูดัชนีฯจะยืนเหนือ 1,400 จุดได้หรือไม่ ถ้ายืนได้จะมีแนวต้านถัดไปที่ 1,410-1,420 จุด ส่วนแนวรับให้ไว้ที่ 1,380-1,370 จุด ทั้งนี้หากตลาดฯจะไปต่อได้ควรจะปิดตลาดฯเหนือระดับ 1,400 จุด
26 พ.ค. 2559

ข่าวหุ้นธุรกิจออนไลน์รายงานตลาดหุ้นไทยดัชนี SET ภาคเช้า (26 พ.ค.) แกว่งแคบต่างรอดูแถลงการณ์ผลการประชุม G7 และรอดูถ้อยแถลงของประธานเฟด ใน 27 พ.ค.นี้ ตลาดฯจึงเป็นลักษณะของการเลือกเล่นรายตัวหลังยังไร้ปัจจัยใหม่ บ่ายนี้ตลาดฯอาจแกว่งแคบ จับตาดัชนีฯยืนเหนือ 1,400 ได้หรือไม่ ถ้ายืนได้จะมีแนวต้านถัดไปที่ 1,410-1,420 ส่วนแนวรับ 1,380-1,370 ทั้งนี้ หากตลาดฯจะไปต่อได้ควรจะปิดตลาดฯเหนือระดับ 1,400 จุด
 
น.ส.อาภาภรณ์ แสวงพรรค ผู้อำนวยการบริหารฝ่ายวิจัย บล.ดีบีเอส วิคเคอร์ส (ประเทศไทย) เปิดเผยว่า ตลาดหุ้นไทยเช้านี้แกว่งแคบ ต่างรอดูแถลงการณ์ผลการประชุมสุดยอดผู้นำของกลุ่มประเทศ G7 และถ้อยแถลงของประธานธนาคารกลางสหรัฐ (เฟด) ในวันที่ 27 พ.ค.นี้ ขณะที่การซื้อขายในตลาดหุ้นไทยก็มีการเลือกเล่นเป็นรายตัว เนื่องจากยังไม่มีปัจจัยใหม่เข้ามา ส่วนตัวเลขการส่งออกของไทยงวดเม.ย.ก็ออกมาติดลบตามคาด ซึ่งซบเซาอย่างที่ประเมิน ด้านตลาดหุ้นอื่นในภูมิภาคเอเชียเช้านี้ดัชนีฯก็เคลื่อนไหวทั้งในแดนบวก-ลบเล็กน้อย
ส่วนแนวโน้มการลงทุนในช่วงบ่ายนี้ตลาดฯอาจจะแกว่งแคบ โดยให้จับตาดูดัชนีฯจะยืนเหนือ 1,400 จุดได้หรือไม่ ถ้ายืนได้จะมีแนวต้านถัดไปที่ 1,410-1,420 จุด ส่วนแนวรับให้ไว้ที่ 1,380-1,370 จุด ทั้งนี้หากตลาดฯจะไปต่อได้ควรจะปิดตลาดฯเหนือระดับ 1,400 จุด
 
บล.ธนชาต ระบุในบทวิเคราะห์ (26 พ.ค.) ว่า  Earnings Driven จะเป็นปัจจัยหนุนการปรับสูงขึ้นของ SET ในระยะถัดไปโดยมองเป้าหมายการปรับสูงขึ้นไปที่ 1,430-1,460 จุด แนะนำ “ซื้อ” หุ้นที่มี Momentum ในการ Upgrade อย่าง SGP, KCE, GPSC, CPF, IRPC ต่อเนื่อง
“ซื้อ” SGP…หุ้น Turnaround คาดงบไตรมาส 2/59 จะออกมาดี จากธุรกิจก๊าซ LPG ในประเทศจีนยังคงเติบโตสูง โดยยอดนำเข้า LPG ของจีนในนับตั้งแต่เดือน ม.ค.-เม.ย.เติบโต 40% จากการเพิ่มขึ้นของโรงงาน PDH  และ High Growth ด้วยแนวโน้มการเติบโตกำไร 60% ปีนี้ ที่ 1.85 พันล้านบาท ทำให้แม้ราคาหุ้นจะปรับขึ้นมาแล้วตั้งแต่ต้นปี แต่ยังมี PE ต่ำเพียง 6.5x เท่านั้น และ PBV ที่ 1.2x 
อีกทั้งงบไตรมาส 2/59 จะมีกำไรที่เติบโตดีชัดเจน เบื้องต้นคาดที่ 5-600 ล้านบาท และธุรกิจก๊าซในประเทศยังสร้างกระแสเงินสดสม่ำเสมอ พร้อม Upside Risk จากการเปิดเสรีนำเข้า LPG ในปีหน้า และขณะทีทางเทคนิคราคาหุ้นทดสอบ High เดิมที่ 13.50 บาท ผ่านไปได้มีเป้าหมายถัดไปที่ 14.50 บาท
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า     
PTTEP  มูลค่าการซื้อขาย  785.04 ล้านบาท ปิดที่  78.50 บาท เพิ่มขึ้น 1.00 บาท
PTT    มูลค่าการซื้อขาย   634.37 ล้านบาท ปิดที่ 301.00 บาท เพิ่มขึ้น 1.00 บาท     
CPF    มูลค่าการซื้อขาย   632.27 ล้านบาท ปิดที่  29.50 บาท เพิ่มขึ้น 0.50 บาท
ADVANC มูลค่าการซื้อขาย   591.71 ล้านบาท ปิดที่ 155.50 บาท เพิ่มขึ้น 1.50 บาท
BBL    มูลค่าการซื้อขาย   557.65 ล้านบาท ปิดที่ 158.00 บาท เพิ่มขึ้น 1.50 บาท
 